  Туспуктэм: Удмуртиысь дышетонъя но тодосъя министерстволэн пресс-службаез Наталия Сильвестрова Удмуртиын валтӥсь кун экзаменэз (ОГЭ) гожтон понна куронъёсты кутон йылпумъяськиз. Туэ 18,5 сюрслэсь трос 9-тӥ классын дышетскисьёс экзаменэз быдэстозы. Со сярысь элькунысь дышетонъя но тодосъя министерстволэн пресс-службаез ивортӥз. Аттестат басьтон понна дышетскисьёслы ньыль предметъя ОГЭ гожтыны кулэ: ӟуч кылъя, математикая но кык быръем предметъя Тужгес но трос 9-тӥ классын дышетскисьёс экзамен гожтон понна географиез бырйизы. Туэ соя ужъесты 8 сюрс 938 нылпиос быдэстозы. Кыкетӥ интыын информатика, сое 8 сюрс 614 дышетскисьёс бырйизы. 8 сюрс 352 нылпиос обществознаниен ОГЭ гожтозы. Тодэ вайытом, Россиын 2023-тӥ арын школаын экзаменъёсты ортчытон нуналъёсты юнматӥзы. Удмуртиысь 9-тӥ классын дышетскись 17 сюрслэсь трос пиналъёс йылпумъясь ӵош вераськонэз умой ортчизы. Тегъёс: Дышетон экзамен Удмуртия  